# WJSN

| WJSN
 |
| --- |
| WJSN pada bulan September 2018 Dari kiri ke kanan: Dayoung, Exy, Yeoreum, Yeonjung, Bona, Eunseo, Luda, Dawon, Seola, Soobin |
| Maklumat latar belakang |
| Juga dikenali sebagai | Cosmic Girls |
| Asal | Seoul, Korea Selatan |
| Genre | * K-pop
* bubblegum pop
* synthpop
 |
| Tahun aktif | * 2016–2023
* 2026–kini
 |
| Diskografi | Lihat: Diskografi WJSN  |
| Syarikat rakaman | * Starship Entertainment
* YH Entertainment
 |
| Kegiatan berkaitan | * Y Teen
* WJSN Chocome
* WJSN The Black
* Starship Planet
 |
|  |
| Anggota semasa | * Seola
* Bona
* Exy
* Soobin
* Luda
* Dawon
* Eunseo
* Yeoreum
* Dayoung
* Yeonjung
 |
|  |
| Bekas anggota | * Xuan Yi
* Cheng Xiao
* Mei Qi
 |
| Pautan berkaitan |
| Tapak sesawang | Laman sesawang rasmi |
| Pautan lain |

---

      |
| sunting · sunting di WikidataLihat pendokumenan templat ini |

**WJSN** (Korea: 우주소녀; RR: *Ujusonyeo*; Cina ringkas: 宇宙少女), juga dikenali sebagai **Cosmic Girls**, ialah sebuah kumpulan wanita Korea Selatan yang diuruskan oleh Starship Entertainment. Kumpulan ini terdiri daripada sepuluh orang ahli: Seola, Bona, Exy, Soobin, Luda, Dawon, Eunseo, Yeoreum, Dayoung dan Yeonjung. Pada asalnya tiga belas orang ahli, Xuanyi, Cheng Xiao dan Meiqi telah meninggalkan kumpulan ini pada bulan Mac 2023.

Kumpulan ini pada asalnya ditubuhkan melalui perkongsian oleh Starship Entertainment dan YH Entertainment, terdiri daripada dua belas orang ahli yang membuat debut mereka pada 25 Februari 2016 album mini *Would You Like?*. Ahli ketiga belas, Yeonjung, menyertai pada bulan Ogos 2016, selepas keluaran album mini kedua mereka *The Secret*. Kumpulan ini terus mempromosikan diri sebagai kumpulan sepuluh orang ahli dengan keluaran album mini kelima mereka *WJ Please?* pada bulan September 2018, selepas ahli daripada YH Entertainment, iaitu Xuanyi, Cheng Xiao dan Meiqi tidak menyertai comeback tersebut kerana aktiviti individu mereka di China dan tidak mengambil bahagian dalam aktiviti kumpulan sejak itu sehingga kontrak mereka tamat pada bulan Mac 2023.

## Sejarah

### 2015–2016: Pembentukan dan debut dengan *Would You Like?* dan *The Secret*

Pada 4 Disember 2015, Starship Entertainment dan Yuehua Entertainment melancarkan kumpulan wanita 12 orang ahli yang dipanggil *WJSN*, di mana ahli Korea dan Cina dibahagikan kepada subunit yang berbeza.

Pada 10 Disember, unit pertama, **Wonder Unit**, diumumkan (Cheng Xiao, Bona dan Dayoung). Pada 17 Disember, unit kedua tiga ahli (Xuan Yi, Eunseo dan Yeoreum) diperkenalkan: **Joy Unit**.
Pada 21 Disember, WJSN Unit Wonder and Joy mengeluarkan cover Krismas daripada lagu "All I Want For Christmas Is You" oleh Mariah Carey. Pada 24 Disember, unit ketiga, **Sweet Unit**, diumumkan (SeolA, Exy dan Soobin). Pada 31 Disember, unit terakhir diumumkan: **Natural Unit** (Mei Qi, Luda dan Dawon).

WJSN memulakan debut pada 25 Februari 2016 dengan mengeluarkan album mini pertama debut mereka *Would You Like?*, Termasuk tajuk utama lagu "Mo Mo Mo" dan "Catch Me". Kumpulan ini mengadakan debut pentas mereka pada episod 25 Februari di M Countdown dengan "Catch Me" dan "Mo Mo Mo".

Pada 11 Julai, Starship Entertainment mengesahkan bahawa Yoo Yeon-jung I.O.I akan menyertai kumpulan ini. Pada bulan Ogos 2016, SeolA, Exy, Soobin, Eunseo, Cheng Xiao, Yeoreum, dan Dayoung bekerjasama dengan rakan label Monsta X untuk membentuk unit "Y-Teen." Y-teen adalah kumpulan unit projek yang dipromosikan sebagai model CF untuk perkhidmatan tambang telefon **KT** dan akan mengeluarkan album mini, video muzik, dan pelbagai kandungan hiburan.

Pada 17 Ogos, WJSN mengluarkan album mini kedua mereka *The Secret* dengan semua 13 orang ahli.

### 2017: *From. WJSN*, konsert pertama dan *Happy Moment*

Pada 4 Januari 2017, WJSN mengeluarkan album mini ketiga mereka *From. WJSN*. Album mini ini mengandungi enam buah lagu termasuk single utama "I Wish".

WJSN mengadakan konsert solo pertama mereka, "Will You Like - Happy Moment", dari 19-20 Mei di Blue Square Samsung Card Hall. Seramai 2,000 peminat berkumpul dalam dua hari.

Album studio pertama Cosmic Girls, *Happy Moment*, dikeluarkan pada 7 Jun 2017, dengan jumlah sepuluh buah lagu termasuk single utama "Happy". Album ini menduduki tempat nombor 1 di carta harian dan masa nyata Hanteo setelah dilancarkan.

### 2018: *Dream Your Dream* and *WJ Please?*

Pada 27 Februari 2018, Cosmic Girls mengeluarkan album mini keempat mereka *Dream Your Dream*, yang terdiri daripada enam buah lagu termasuk single utama "Dreams Come True". Showcase comeback mereka diadakan di Yes24 Live Hall pada hari yang sama dengan pelancaran album.

Pada 1 Jun 2018, WJSN dan Weki Meki membentuk kumpulan projek yang diberi nama WJMK dan mengeluarkan single digital "Strong".

Dua ahli China (Mei Qi dan Xuan Yi) mengambil bahagian dalam rancangan survival *Produce 101* versi Cina pada separuh pertama tahun 2018.
Rancangan itu berakhir dimana Mei Qi berada di kedudukan ke-1 dan Xuan Yi di kedudukan ke-2, menjadikan mereka berdua ahli kumpulan wanita sementara **Rocket Girls 101**.

Pada 19 September 2018, WJSN kembali dengan mini album kelima mereka *WJ Please?*. Ahli China, Cheng Xiao, Mei Qi dan Xuan Yi, tidak mengambil bahagian dalam comeback dan terus menjadi sepuluh orang ahli. Mei Qi dan Xuan Yi sedang bersiap untuk debut dengan Rocket Girls 101, sementara Cheng Xiao membuat penggambaran *Legend of Awakening*, sebuah drama fantasi sejarah China sebagai pelakon utama kedua, yang menjadikan ini debut beliau sebagai pelakon.

Pada 2 Oktober 2018, kumpulan ini mendapat kemenangan pertunjukan muzik pertama mereka di SBS MTV *The Show*.

### 2019: *WJ Stay?*, konsert kedua, *For the Summer*, dan *As You Wish*

Pada 8 Januari 2019, WJSN mengeluarkan album mini keenam mereka *WJ Stay?*, yang terdiri daripada tujuh buah lagu termasuk single utama "La La Love". Kumpulan ini terus mempromosikan sebagai sepuluh orang ahli, dengan ahli China, Cheng Xiao, Mei Qi dan Xuan Yi, tidak dapat mengambil bahagian dalam comeback kerana komitmen sebelumnya.

WJSN mengadakan konsert solo kedua mereka, "Will You Stay - Secret Box", dari 2-3 Mac di Blue Square Imarket Hall.

WJSN mengeluarkan album istimewa mereka *For the Summer* pada 4 Jun 2019, yang terdiri daripada lima buah lagu termasuk single utama "Boogie Up".

Pada bulan Ogos 2019, WJSN mengadakan lawatan konsert pertama mereka yang bertajuk *WJSN 1st Mini Live 2019 "Would You Like?" Zepp Tour in Japan*, bermula pada 17 Ogos di Zepp DiverCity di Tokyo.

WJSN mengeluarkan album mini ketujuh mereka *As You Wish* pada 19 November 2019, yang terdiri daripada tujuh buah lagu termasuk single utama "As You Wish".

### 2020: Konsert ketiga, *Neverland*, dan sub-unit pertama WJSN Chocome

Pada tahun 2020, WJSN telah merancang untuk mengadakan konsert ketiga mereka yang bertajuk *WJSN Concert "Obliviate"* bermula pada 22 Februari 2020 di Olympic Hall di Seoul, Korea Selatan dan selesai pada 22 Mac 2020 di Toyosu PIT di Tokyo, Jepun. Namun, disebabkan oleh Pandemik COVID-19, konsert itu ditunda.

WJSN mengeluarkan album mini kelapan mereka *Neverland*, dengan single utama "Butterfly", pada 9 Jun.

Pada 23 September 2020, WJSN mengumumkan pembentukan sub-unit baru WJSN Chocome, yang menampilkan ahli Soobin, Luda, Yeoreum dan Dayoung. Mereka mengeluarkan album single pertama mereka *Hmph!* dengan single utama dengan nama yang sama pada 7 Oktober.

### 2021–2024: *Unnatural*, sub-unit kedua WJSN The Black, *Queendom 2*, *Sequence*, pembaharuan kontrak dan ahli Cina meninggalkan kumpulan

WJSN mengeluarkan mini album kesembilan mereka *Unnatural* dengan single utama dengan nama yang sama pada 31 Mac.

Pada 26 April, WJSN mengumumkan pembentukan sub-unit kedua mereka WJSN The Black, yang menampilkan ahli Seola, Exy, Bona dan Eunseo, Mereka mengeluarkan album single pertama mereka *My Attitude* dengan single utama "Easy" pada 12 Mei.

Pada 23 September, WJSN mengeluarkan single promosi "Let Me In" melalui Universe Music untuk aplikasi mudah alih Universe.

Pada 5 Januari 2022, WJSN Chocome
mengeluarkan album single kedua mereka *Super Yuppers!* dengan single utama dengan nama yang sama. Pada 21 Februari 2022, telah disahkan bahawa WJSN akan mengambil bahagian dalam musim kedua *Queendom*, yang berlangsung dari bulan Mac sehingga Jun 2022. Dawon tidak menyertai rancangan itu, manakala Bona menyertai pada pusingan ketiga kerana konflik penjadualan dengan dramanya *Twenty-Five Twenty-One*. WJSN diumumkan sebagai pemenang *Queendom 2* pada episod akhir secara langsung pada 2 Jun.

Pada 6 Mei, Starship Entertainment mengumumkan kumpulan ini akan mengadakan jelajah konsert keempat mereka, bertajuk '2022 WJSN Concert Wonderland' di Olympic Hall pada 11 dan 12 Jun. Berikutan kemenangan mereka di *Queendom 2*, diumumkan bahawa WJSN akan membuat comeback pada 5 Julai dengan album single istimewa mereka *Sequence* dengan single utama "Last Sequence".

Pada 18 November 2022, Starship Entertainment mengumumkan konsert peminat '2023 WJSN Fan-Con Codename: Ujung' yang akan berlangsung pada 7 dan 8 Januari 2023.

Pada 3 Mac 2023, Starship Entertainment mengumumkan bahawa Xuanyi, Cheng Xiao dan Meiqi telah meninggalkan WJSN berikutan tempoh kontrak mereka telah tamat. Dalam pengumuman yang sama, turut diumumkan bahawa Luda dan Dawon memilih untuk tidak memperbaharui kontrak mereka, tetapi tidak menyatakan sama ada mereka akan kekal dalam kumpulan ini, manakala ahli yang lain memperbaharui kontrak mereka dengan syarikat itu. Pada 13 Mac 2023, Soobin menjelaskan bahawa Luda dan Dawon tidak meninggalkan WJSN, diikuti dengan kenyataan rasmi oleh Starship Entertainment yang menyokong maklumat tersebut.

Dalam temu bual pada tahun 2024 dengan saluran berita Korea Selatan *Newsen*, Yeonjung mendedahkan bahawa "tiada sebarang rancangan yang jelas" untuk kemunculan semula kumpulan.

### 2026–kini: Pertemuan semula untuk ulang tahun kesepuluh

Pada 25 Februari 2026, WJSN mengeluarkan single digital "Bloom Hour" dengan single utama dengan nama yang sama dan lagu B-side "Mirror" untuk meraikan ulang tahun kesepuluh mereka.

## Ahli

* **Exy** (Korea: 엑시) lahir sebagai Chu So-jung (Korea: 추소정) pada  (1995-11-06) 6 November 1995 di Busan, Korea Selatan.
* **Seola** (Korea: 설아) lahir sebagai Kim Hyun-jung (Korea: 김현정) pada  (1994-12-24) 24 Disember 1994 di Seoul, Korea Selatan.
* **Bona** (Korea: 보나) lahir sebagai Kim Ji-yeon (Korea: 김지연) pada  (1995-08-19) 19 Ogos 1995 di Daegu, Korea Selatan.
* **Soobin** (Korea: 수빈) lahir sebagai Park Soo-bin (Korea: 박수빈) pada  (1996-09-14) 14 September 1996 di Seoul, Korea Selatan.
* **Luda** (Korea: 루다) lahir sebagai Lee Lu-da (Korea: 이루다) pada  (1997-03-06) 6 Mac 1997 di Seoul, Korea Selatan.
* **Dawon** (Korea: 다원) lahir sebagai Nam Da-won (Korea: 남다원) pada  (1997-04-16) 16 April 1997 di Seoul, Korea Selatan.
* **Eunseo** (Korea: 은서) lahir sebagai Son Ju-yeon (Korea: 손주연) pada  (1998-05-27) 27 Mei 1998 di Incheon, Korea Selatan.
* **Yeoreum** (Korea: 여름) lahir sebagai Lee Jin-sook (Korea: 이진숙) pada  (1999-01-10) 10 Januari 1999 di Seoul, Korea Selatan.
* **Dayoung** (Korea: 다영) lahir sebagai Im Da-young (Korea: 임다영) pada  (1999-05-14) 14 Mei 1999 di Jeju, Korea Selatan.
* **Yeonjung** (Korea: 연정) lahir sebagai Yoo Yeon-jung (Korea: 유연정) pada  (1999-08-03) 3 Ogos 1999 di Gwangmyeong, Gyeonggi, Korea Selatan.

### Bekas ahli

* **Xuan Yi** (Korea: 선의 Bahasa Cina: 宣仪) lahir sebagai Wu Xuan Yi (Bahasa Cina: 吴宣仪) pada  (1995-01-26) 26 Januari 1995 di Hainan, China.
* **Cheng Xiao** (Korea: 성소 Bahasa Cina: 程潇) lahir pada  (1998-07-15) 15 Julai 1998 di Shenzhen, China.
* **Mei Qi** (Korea: 미기 Bahasa Cina: 美岐) lahir sebagai Meng Mei Qi (Bahasa Cina: 孟美岐) pada  (1998-10-15) 15 Oktober 1998 di Henan, China.

### Garis masa

## Subunit

* **WJSN Chocome** (Korea: 우주소녀 쪼꼬미): Soobin, Luda, Yeoreum, Dayoung
* **WJSN The Black** (Korea: 우주소녀 더블랙): Seola, Bona, Exy, Eunseo
* **Wonder Unit** (Korea: 원더 유닛): Bona, Cheng Xiao, Dayoung
* **Joy Unit** (Korea: 조이 유닛): Xuanyi, Eunseo, Yeoreum
* **Sweet Unit** (Korea: 스윗 유닛): Exy, Seola, Soobin
* **Natural Unit** (Korea: 내추럴 유닛): Luda, Dawon, Meiqi, Yeonjung

## Diskografi

* *Happy Moment* (2017)

## Filemografi

### Rancangan realiti

| Tahun | Tajuk | Nota | Ruj. |
| --- | --- | --- | --- |
| 2016 | *Would You Like Girls (My Cosmic Diary)* | Yeonjung menyertai rancangan realiti WJSN pada episod terakhir. |  |
| 2017 | *Living Together in Empty Room* | Konsep perkongsian rumah dengan chef Oh Se-deuk. |  |
| *Watch WJSN Show* |  |  |
| 2022 | *Queendom 2* | Peserta/Pemenang |  |
| *TMT Cosmic Girl* | Program hiburan pendek |  |

### Rancangan web

| Tahun | Tajuk | Peranan | Ruj. |
| --- | --- | --- | --- |
| 2021 | *The Secret of the Grand Mansion: The Missing Girls* | Diri mereka sendiri |  |

## Konsert dan jelajah

### Konsert utama

* WJSN 1st Concert "Would You Like – Happy Moment" (2017)
* WJSN Concert "Would You Stay – Secret Box" (2019)
* 2022 WJSN Concert "Wonderland" (2022)

#### WJSN 1st Concert "Would You Like – Happy Moment"

| Tarikh | Bandar | Negara | Tempat | Kehadiran |
| --- | --- | --- | --- | --- |
| 19 Mei 2017 | Seoul | Korea Selatan | Blue Square Samsung Card Hall | 2,000 |
| 20 Mei 2017 |

#### WJSN Concert "Would You Stay – Secret Box"

| Tarikh | Bandar | Negara | Tempat |
| --- | --- | --- | --- |
| 2 Mac 2019 | Seoul | Korea Selatan | Blue Square Imarket Hall |
| 3 Mac 2019 |

#### 2020 WJSN Concert "Obliviate" (Ditunda)

| Tarikh | Bandar | Negara | Tempat |
| --- | --- | --- | --- |
| 22 Februari 2020 | Seoul | Korea Selatan | Olympic Hall |
| 23 Februari 2020 |
| 14 Mac 2020 | Osaka | Jepun | Cool Japan Park Osaka WW Hall |
| 15 Mac 2020 |
| 21 Mac 2020 | Tokyo | Toyosu PIT |
| 22 Mac 2020 |

### Jelajah utama

* WJSN 1st Mini Live "Would You Like?" 2019 Zepp Tour in Japan (2019)

#### WJSN 1st Mini Live "Would You Like?" 2019 Zepp Tour in Japan

| Tarikh | Bandar | Negara | Tempat |
| --- | --- | --- | --- |
| 17 Ogos 2019 | Tokyo | Jepun | Zepp DiverCity |
| 24 Ogos 2019 | Osaka | Zepp Osaka Bayside |
| 25 Ogos 2019 | Nagoya | Zepp Nagoya |

## Nota

## Rujukan

## Pautan luar

* Laman sesawang rasmi
* Facebook
* Instagram
* Twitter